
2 noiembrie 2006
R A P O R T

asupra proiectului de Lege privind respingerea Ordonanţei de urgenţă a Guvernului nr.41/2006 privind modificarea Legii nr.109/1997 privind organizarea şi funcţionarea Consiliului Economic şi Social
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege privind respingerea Ordonanţei de urgenţă a Guvernului nr.41/2006 privind modificarea Legii nr.109/1997 privind organizarea şi funcţionarea Consiliului Economic şi Social, trimis cu adresa nr. PL.X 745 din 18 octombrie 2006.

La întocmirea prezentului raport Comisia a avut în vedere avizele:

· Consiliului Legislativ (nr.796/05.06.2006 - favorabil)

· Consiliului Economic şi Social (nr.1210/22.05.2006 - favorabil)
· Comisiei juridice, de disciplină şi imunităţi (nr.31/1199/26.10.2006 - favorabil)
· Comisiei pentru politică economică, reformă şi privatizare (nr.21/419/01.11.2006 - favorabil)
Proiectul de lege are ca obiect de reglementare modificarea componenţei Consiliului Economic şi Social în sensul majorării numărului de membri care să constituie plenul Consiliului, astfel încât să fie asigurate atât participarea la lucrările CES-ului european, cât şi cvorumul de şedinţă al CES-ului din România.
Comisia propune Plenului Camerei Deputaţilor aprobarea proiectului de lege întrucât, pentru a răspunde cerinţelor Uniunii Europene, se impune o reconfigurare a componenţei Consiliului Economic şi Social, astfel încât această instituţie să poată desemna câte 5 reprezentanţi ai organizaţiilor sindicale şi ai organizaţiilor patronale reprezentative la nivel naţional în cadrul Comitetului Economic şi Social european.
2. Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-l Mihai Şeitan – Preşedintele Consiliului Economic şi Social 
b) invitat: d-l Constantin Stătică – director, Ministerul Finanţelor Publice.
4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 12 octombrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

În urma dezbaterii în şedinţa din 31 octombrie 2006, Comisia propune admiterea cu modificări a proiectului de lege, după cum urmează: 
I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii

Lege privind respingerea Ordonanţei de urgenţă a Guvernului nr.41/2006 pentru modificarea Legii nr.109/1997 privind organizarea şi funcţionarea Consiliului Economic şi Social


	Se propune reformularea textului după cum urmează:

„Lege privind aprobarea Ordonanţei de urgenţă a Guvernului nr.41/2006 pentru modificarea Legii nr.109/1997 privind organizarea şi funcţionarea Consiliului Economic şi Social”

Autor: d-l deputat Stelian Duţu 
	Pentru a răspunde cerinţelor Uniunii Europene, se impune o reconfigurare a componenţei Consiliului Economic şi Social, astfel încât această instituţie să poată desemna câte 5 reprezentanţi ai organizaţiilor sindicale şi ai organizaţiilor patronale reprezentative la nivel naţional în cadrul Comitetului Economic şi Social european.



	2
	
	Articol unic. – Se respinge Ordonanţa de urgenţă a Guvernului nr.41 din 7 iunie 2006 pentru modificarea Legii nr.109/1997 privind organizarea şi funcţionarea Consiliului Economic şi Social, publicată în Monitorul Oficial al României, Partea I, nr.532 din 20 iunie 2006.


	Se propune reformularea textului după cum urmează:

„Articol unic. – Se aprobă Ordonanţa de urgenţă a Guvernului nr.41 din 7 iunie 2006 pentru modificarea Legii nr.109/1997 privind organizarea şi funcţionarea Consiliului Economic şi Social, publicată în Monitorul Oficial al României, Partea I, nr.532 din 20 iunie 2006.

	Pentru a răspunde cerinţelor Uniunii Europene, se impune o reconfigurare a componenţei Consiliului Economic şi Social, astfel încât această instituţie să poată desemna câte 5 reprezentanţi ai organizaţiilor sindicale şi ai organizaţiilor patronale reprezentative la nivel naţional în cadrul Comitetului Economic şi Social european.



	3
	Titlul ordonanţei de urgenţă

Ordonanţă de urgenţă pentru modificarea Legii nr.109/1997 privind organizarea şi funcţionarea Consiliului Economic şi Social

	Nemodificat 
	Nemodificat 
	

	4
	Art. I. - Legea nr. 109/1997 privind organizarea şi funcţionarea Consiliului Economic şi Social, publicată în Monitorul Oficial al României, Partea I, nr.141 din 7 iulie 1997, cu modificările şi completările ulterioare, se modifică după cum urmează: 


	Nemodificat 
	Nemodificat 
	

	5
	1. Alineatul (1) al articolului 13 va avea următorul cuprins: 
"Art. 13. - (1) Consiliul Economic şi Social este compus dintr-un număr de 45 de membri care constituie plenul Consiliului Economic şi Social, numiţi de partenerii sociali după cum urmează: 

a) 15 membri numiţi, de comun acord, de confederaţiile patronale reprezentative la nivel naţional; 

b) 15 membri numiţi, de comun acord, de confederaţiile sindicale reprezentative la nivel naţional; 

c) 15 membri numiţi de Guvern." 


	Nemodificat 
	Nemodificat 
	

	6
	2. Alineatul (1) al articolului 25 va avea următorul cuprins: 
"Art. 25. - (1) Dezbaterile în plen se desfăşoară în prezenţa a minimum 24 de membri, cu condiţia ca fiecare partener social să fie reprezentat de cel puţin 8 persoane."

	Nemodificat 
	Nemodificat 
	

	7
	Art. II. - Se autorizează Ministerul Finanţelor Publice ca, la propunerea ordonatorilor de credite, să introducă modificările ce decurg din aplicarea prevederilor prezentei ordonanţe de urgenţă în structura bugetului de stat, precum şi în volumul şi structura bugetelor Ministerului Muncii, Solidarităţii Sociale şi Familiei şi Consiliului Economic şi Social. 


	Nemodificat 
	Nemodificat 
	


PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Elena MESAROŞ

